钦定古今图书集成/明伦汇编/交谊典/第015卷 > 《水龙吟》〈赠友〉萨都剌
## 钦定古今图书集成/明伦汇编/交谊典/第015卷 > 《水龙吟》〈赠友〉萨都剌

王郎锦带吴钩，醉骑赤鲤银河去。绛袍弄月，银壶吸
酒，锦笺挥兔。秃鬓西风，短篷落月，东吴西楚。怅丹阳
郭里，相逢较晚，共剪烛、西窗雨。文采风流俊伟，碧纱巾挂珊瑚树。出门万里，掀髯一笑，青山无数。扬子
江头，冻沙寒雨，暮天飞鹭。待明朝，酒醒金焦，击楫过
瓜洲渡。